Harrow School

Harrow School on Lontoon luoteisosassa, Harrowin kaupunginosassa sijaitseva yksityiskoulu (public school). Se on Yhdistyneen kuningaskunnan arvostetuimpia kouluja. Harrow Schoolin perusti John Lyon vuonna 1572. Toimiluvan koululle myönsi kuningatar Elisabet I. Koulu ottaa oppilaikseen vain poikia, ja siellä on noin 800 oppilasta, iältään 13–18 vuotta. Ollessaan ulkosalla Harrowin oppilaat käyttävät perinteisiä olkihattuja.  

Harrow School on yksi alkuperäisistä ns. suurista yksityiskouluista (), ja yksi niistä seitsemästä yksityiskoulusta, jotka mainitaan vuoden 1868 Public Schools Actissa.  Muut perinteiset suuret yksityiskoulut ovat Charterhouse School, Eton College, Merchant Taylors' School, Rugby School, St Paul's School, Shrewsbury School, Westminster School ja Winchester College.

Harrow Schoolin edelleen käytössä olevat vanhat päärakennukset on rakennettu 1800-luvulla, lukuun ottamatta Fourth Form Roomia, joka on peräisin 1600-luvulta. Fourth Form Roomin tammipaneeleihin on kaiverrettu koulun maineikkaimpien alumnien nimet.

Harrowin entisiä oppilaita kutsutaan nimellä Old Harrovians (OHs). Heihin kuuluvat muun muassa lordi Byron, poliitikot Robert Peel, Winston Churchill, Spencer Perceval ja John Profumo, Intian ensimmäinen pääministeri Jawaharlal Nehru, Jordanian kuningas Hussein, näyttelijä Benedict Cumberbatch ja muusikko James Blunt .

 Lähteet 

 Aiheesta muualla 

Luokka:Grade II* -luokan rakennukset Lontoossa
Luokka:Lontoon koulutus
Luokka:Brittiläiset oppilaitokset